《早朝后寄所知》
明代·李应兰

禁钟初散紫宸朝，云际双茎露未销。身惹御香归粉署，心随红日上丹霄。

西山朔雪千林满，南国风烟万里遥。珍重故人沧海隔，玉堤何日共鸣镳。

作者简介：李应兰，字如卿。东莞人。明世宗嘉靖四十四年（一五六五）进士。官至福州太守。著有《罗浮漫语》。清黄登《岭南五朝诗选》卷四、民国张其淦《东莞诗录》卷一三有传。